ไทยพาณิชย์ขาย4กองทุนตราสารหนี้
บลจ.ไทยพาณิชย์  ส่ง 4 กองทุนตรสารหนี้ขายส่งท้ายปี ชูผลตอบแทน สูงสุด 3.70% ต่อปี
21 ธ.ค. 2554

บลจ.ไทยพาณิชย์  ส่ง 4 กองทุนตรสารหนี้ขายส่งท้ายปี ชูผลตอบแทน สูงสุด 3.70% ต่อปี
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทฯ อยู่ระหว่างเสนอขายกองทุนตราสารหนี้ระยะสั้นพร้อมกัน 4 กองทุน  มูลค่ารวม 26,500 ล้านบาท คาดให้ผลตอบแทน 2.90-3.70% ต่อปี ปิดความเสี่ยงจากอัตราแลกเปลี่ยนแล้ว เปิดขายถึงวันที่ 26 ธ.ค.2554 ลงทุนขั้นต่ำ 10,000 บาท
กองทุนเปิดไทยพาณิชย์พันธบัตรรัฐบาล 1M4  อายุ 1 เดือน คาดผลตอบแทนประมาณ 2.90% ต่อปี ลงทุนในตั๋วเงินคลังสัดส่วน 99% กองทุนเปิดไทยพาณิชย์ตราสารหนี้ 3M30 อายุ 3 เดือน คาดผลตอบแทนประมาณ 3.20% ต่อปี ลงทุนในพันธบัตรรัฐบาลไทย เงินฝากธนาคารออมสินและเงินฝากธนาคารต่างประเทศ
กองทุนเปิดไทยพาณิชย์ตราสารหนี้ 6M47 อายุ 6 เดือน คาดผลตอบแทนประมาณ 3.50% ต่อปี ลงทุนในพันธบัตรรัฐบาลไทย ลงทุนในเงินฝากธนาคารออมสินและธนาคารต่างประเทศและกองทุนเปิดไทยพาณิชย์ตราสารหนี้ต่างประเทศ 1Y17  อายุ 1 ปี คาดผลตอบแทนประมาณ 3.70% ต่อปี ลงทุนใน Euro Medium Term Note (EMTN) ที่ออกโดย 2 ธนาคาร ที่ได้รับการจัดอันดับโดย Fitch Rating รวมถึงเงินฝากธนาคารต่างประเทศ 3 แห่ง และลงทุนพันธบัตรรัฐบาลไทย